Някои битки се водят повече от веднъж, за да бъдат спечелени - Любопитно - Любопитно
Маргарет Хилда Тачър или Баронеса Тачър от Кестевен е първата жена министър-председател в историята на Обединеното кралство. Мнението за Тачър никога не е било само положително или отрицателно. За едни, желязната лейди вдига отново държавата, а за други - тя я съсипва, защото много хора остават без работа по времето на първия й мандат. Пътят към властта По време на изборите през 1950 г. тя привлича медийно внимание като най-младата жена кандидат сред консерваторите в Дартфорд, който се счита за сигурно място за лейбъристите и макар че губи, с кампанията си намалява броя на подадените гласове за лейбъристите. Упоритостта на Тачър е едно от най-известните й качества. "Планирай работата си за днес и всеки следващ ден, а след това работи по плана" Тачър е обявена от "Би Би Си" за най-влиятелната жена в последните 70 г. Макар и загубила през 1955 г. тя започва да търси сигурно място сред консерваторите и съвсем малко не ѝ достига, за да стане кандидат в Орпингтън през 1955 г. Маргарет Тачър Източник: Getty Images/Guliver Следват още няколко отхвърляния, докато я изберат като кандидат във Финчли през април 1958. В ГАЛЕРИЯТА НИ ВИЖТЕ НЯКОИ ОТ НАЙ-ИЗВЕСТНИТЕ ЦИТАТИ НА МАРГАРЕТ ТАЧЪР Когато консерваторите печелят изборите през 1970 г., Тачър става Секретар на Министерството на образованието и науката. Годините й прекарани в този кабинет не са лесни. Още в първите месеци в кабинета е принудена да въведе намаление на бюджета за образованието, тя решава, че премахването на безплатното мляко в училищата би било по-безболезнено от другите мерки. "Родителите ми плащаха, за да имам всеки ден в училище малко бурканче с прясно мляко,но в много по-трудни времена от днешните - по време на война", споделя Тачър в свое интервю за BBC. Кабинетът на Тачър готвел кралицата за трета световна война Въпреки всичко, това провокира вълна от обществен протест, който ѝ спечелва прозвището „Maggie Thatcher, milk snatcher“. Тачър в опозиция На 19 януари 1976 г. тя изнася реч в Кенсингтън, в която критикува Съветския Съюз. Маргарет Тачър Източник: Getty Images/Guliver Речта обаче предизвиква бърз отговор от вестникът на съветското Министерство на отбраната „Червена звезда“. Именно този вестник  дава известното прозвището „Желязната лейди“, което скоро е разпространено по целия свят чрез Радио Москва. Тя приема прозвището със задоволство и скоро то се свързва с нейния образ — на лидер с непоколебим и постоянен характер. "Изключително търпелива съм, при условие че накрая постигна своето" Тачър съставя първото си правителство на 4 май 1979 с намерението да преодолее спада в икономиката на Великобритания и да намали държавните разходи. Започва мандата с повишаването на лихвените проценти, за да запълни паричния резерв. Този ход удря бизнеса, особено производствения сектор, безработицата бързо преминава границата от 2 милиона души. Желязната лейди в архивите: Раздразнителна и придирчива Има рязък спад в началото на 80-те години на ХХ век и икономическата политика на правителството е остро критикувана. Маргарет Тачър печели изборите през 1983 г., Някои определят победата й благодарение на успешно завършилия военен конфликт между Великобритания и Аржентина през 1982 г. "Някои битки се водят повече от веднъж, за да бъдат спечелени" Тогава аржентиците окупират Фолкледските острови. Тачър незабавно изпраща военноморски сили в района, които побеждават, а във Великобритания резултатът е вълна от патриотичен ентусиазъм. В Тайван и Тайланд сбъркаха Тачър с кралицата... и с Мерил Стрийп Със спечелването на общите избори през 1987 г. тя става първият министър-председател на Великобритания, който печели три пъти подред изборите от времето на лорд Ливърпул, управлявал от 1812 до 1827 година. "Да познаваш врага си винаги се отплаща – най-малкото можеш да го превърнеш в приятел" Новата данъчна система на Тачър обаче довежда до напрежение в обществото.  Голямата демонстрация в Лондон срещу данъците на 31 март 1990 г., датата преди те да бъдат въведени в Англия и Уелс, се превръща в бунт. Милиони хора се противопоставят на плащането на данъците. Тачър отказва да направи компромис и да отстъпи, но неодобрението става основен фактор за нейното падане от власт.  На 22 ноември  Тачър заявява, че няма да бъде кандидат във втория кръг на вътрешнопартийните избори. Така тя се отказва от по-нататъшната възможност да бъде министър-председател. Тачър подкрепя Джон Мейджър като неин наследник и напуска парламента през 1992 г. За още новини харесайте страницата ни във Facebook ТУК.